Title: ข้อกำหนด ฉบับที่ 10 (พ.ศ. 2498) ออกตามความในพระราชบัญญัติจัดระเบียบกิจการแพปลา พ.ศ. 2496 ว่าด้วยอัตราค่านายหน้าสำหรับผู้ประกอบกิจการแพปลาประเภทสินค้าสัตว์น้ำดองเค็มหรือแห้งหรือผลิตภัณฑ์จากสัตว์น้ำ (สัตว์น้ำน้ำเค็ม)

ข้อกำหนด

ข้อกำหนด
ฉบับที่
๑๐ (พ.ศ. ๒๔๙๘)
ออกตามความในพระราชบัญญัติจัดระเบียบกิจการแพปลา
พ.ศ.
๒๔๙๖ ว่าด้วยอัตราค่านายหน้าสำหรับ
ผู้ประกอบกิจการแพปลาประเภทสินค้า
สัตว์น้ำดองเค็มหรือแห้งหรือผลิตภัณฑ์
จากสัตว์น้ำ
(สัตว์น้ำน้ำเค็ม)

อาศัยอำนาจตามความในมาตรา ๓๑ (๒) แห่งพระราชบัญญัติจัดระเบียบกิจการแพปลา
พ.ศ. ๒๔๙๖ และโดยอนุมัติรัฐมนตรีว่าการกระทรวงเกษตร
อธิบดีกรมประมงออกข้อกำหนดไว้ดังต่อไปนี้

ข้อ ๑.  ผู้ประกอบกิจการแพปลา
ประเภทสินค้าสัตว์น้ำดองเค็มหรือแห้งหรือผลิตภัณฑ์จากสัตว์น้ำ (สัตว์น้ำน้ำเค็ม)
ในสะพานปลากรุงเทพ จะเรียกเก็บค่านายหน้าในการขายทอดตลาดสินค้าสัตว์น้ำจากเจ้าของสินค้าสัตว์น้ำได้ไม่เกินร้อยละหกของราคาสินค้าสัตว์น้ำ

ข้อ ๒[๑].  ให้ใช้ข้อกำหนดนี้ นับตั้งแต่วันที่ ๑
มกราคม พ.ศ. ๒๔๙๙ เป็นต้นไป

ให้ไว้
ณ วันที่ ๑๔ ธันวาคม พ.ศ. ๒๔๙๘
บุญ  อินทรัมพรรย์
อธิบดีกรมประมง

หมายเหต
ุ:-  เหตุผลในการออกข้อกำหนดฉบับนี้
ก็เนื่องจากทางการได้ออกข้อกำหนดบังคับให้ผู้ประกอบกิจการแพปลา
ประเภทสินค้าสัตว์น้ำดองเค็มหรือแห้ง หรือผลิตภัณฑ์จากสัตว์น้ำ (สัตว์น้ำน้ำเค็ม)
ย้ายเข้ามาประกอบกิจการในบริเวณสะพานปลากรุงเทพแล้ว  จึงจำเป็นต้องกำหนดอัตราการเรียกเก็บค่านายหน้าในการขายสินค้าสัตว์น้ำของแพปลาเหล่านี้แทนเจ้าของสินค้าสัตว์น้ำไว้ให้เป็นบรรทัดฐานที่แน่นอนและเป็นธรรม
ทำนองเดียวกับที่ได้กำหนดอัตราการเรียกเก็บค่านายหน้าของแพปลาทะเลสดและแพปลาน้ำจืดสดมาแล้ว

นันทพล/ปรับปรุง
๒๘
ธันวาคม ๒๕๔๙

[๑] ราชกิจจานุเบกษา.เล่ม
๗๒/ตอนที่ ๙๘/หน้า ๑๖๔๔/๒๗ ธันวาคม ๒๔๙๘